projecte-aina/catalan_government_crawling huggingface dataset:
El Departament d'Educació impulsa i prioritza els acords de corresponsabilitat amb els centres educatius, amb la finalitat de:
- potenciar l'autonomia dels centres
- donar suport als objectius del projecte de direcció
- fomentar el lideratge fort i distribuït de la direcció i de l'equip directiu
Els acords de corresponsabilitat es signen amb centres que desenvolupen estratègies orientades a assegurar l'equitat i a millorar els resultats educatius en entorns de característiques socio- econòmiques i culturals desafavorides o singulars, així com a prevenir l'abandonament primerenc de l'educació i la formació.
També amb aquells centres que desenvolupen projectes d'excel·lència educativa que aporten experiències de qualitat al sistema educatiu.
Les diferents iniciatives promouen l'autonomia dels centres per donar una major qualitat al nostre sistema educatiu.
Novetats a l'autonomia dels centres.
Presentació del director general de Professorat i Personal de Centres Públics, Sr.
Les converses pedagògiques tenen per objectiu que els docents de qualsevol etapa educativa, de centres públics o concertats, així com persones vinculades amb entitats col·laboradores del Departament d'Educació, dialoguin sobre temes d'actualitat pedagògica fonamentals per a l'escola.
Cada conversa s'inicia amb una breu exposició del tema, per part d'un expert.
A continuació, s'obre un espai de reflexió entre totes les persones que hi vulguin participar.
Les sessions tenen lloc a la Sala d'Actes del Departament d'Educació (Av/.
Aquest curs, per tal de facilitar la difusió, s'ofereix la conversa en format streaming, la qual cosa permetrà accedir a les emissions d'àudio/vídeo en directe.
Així també, com a novetat, en el formulari d'inscripció s'ha previst un espai per a poder fer aportacions al voltant del tema de la conversa que s'inclouran en el debat.
Des del Departament d'Educació us animem a aprofitar aquests dies per aprofundir en aquells aspectes que tenen a veure amb la vostra pràctica docent i també per prendre part en diferents activitats de formació a distància.
Per fer-ho, us oferim, tot seguit, la nova proposta formativa creada en el marc d'aquest context extraordinari.
Igualment, a l'apartat de recursos hi trobareu un recull actualitzat de recursos i activitats didàctiques en línia que us pot ser d'ajut.
Els Departaments d'Ensenyament i de la Presidència de la Generalitat de Catalunya, aquest últim mitjançant la Secretaria General de l'Esport, impulsen el Pla català d'esport a l'escola adreçat principalment a incrementar la participació dels infants i joves, tant els nens com les nenes, els nois i especialment les noies, en activitats físiques i esportives en horari no lectiu en el propi centre educatiu i, alhora, emprar aquestes pràctiques per a la difusió i educació en valors i per a l'adquisició d'hàbits saludables.
Hi podeu trobar la documentació necessària i els tràmits que s'han de fer per a la constitució de la Secció Esportiva Escolar de l'Ampa, així com la normativa de referència.
Hi podeu trobar la documentació necessària i els tràmits que s'han de fer per a la constitució de les Associacions esportives escolars, la seva inscripció al Registre d'Entitats Esportives, així com la normativa de referència.
El Servei Comunitari per a l'alumnat de secundària obligatòria, és una acció educativa, en el marc del currículum obligatori, que vol promoure que els alumnes experimentin i protagonitzin accions de compromís cívic, aprenguin en l'exercici actiu de la ciutadania, i posin en joc els seus coneixements i capacitats al servei de la comunitat.
Des del Departament d'Educació us animem a aprofitar aquests dies per aprofundir en aquells aspectes que tenen a veure amb la vostra pràctica docent i també per prendre part en diferents activitats de formació a distància.
Per fer-ho, us oferim un recull actualitzat de recursos i activitats didàctiques en línia que us pot ser d'ajut tant a l'hora d'elaborar propostes didàctiques com si voleu fer-lo arribar al vostre alumnat per tal que pugui avançar en el seu procés d'aprenentatge, malgrat l'aturada de l'activitat presencial.
Igualment, a l'apartat de formació hi trobareu la nova proposta formativa, creada en el marc d'aquest context extraordinari.
Els recursos i continguts digitals proposats i utilitzats en els centres educatius en línia han de complir els següents requisits:
Si voleu incorporar propostes, empleneu el següent formulari
La Xarxa d'instituts escola neix per impulsar uns espais de reflexió educativa, que fomentin l'intercanvi d'experiències, amb l'objectiu de contribuir a donar una millor resposta als reptes que planteja l'educació avui.
El treball en xarxa facilita la reflexió conjunta, afavoreix la suma de coneixements i competències, i actua com a motor per a l'aparició de projectes de col·laboració que impulsin la millora educativa.
XIEC creixerà amb les vostres aportacions per tal d'esdevenir un banc d'idees, recursos i solucions a les característiques específiques d'aquest model.
També pretenem que XIEC esdevingui un motor per als contactes, trobades i intercanvis, convençuts que el treball en xarxa i l'aprenentatge entre iguals és el principal motor de renovació i millora de les nostres propostes educatives.
La Xarxa de Competències Bàsiques (Xarxa Cb) és una modalitat de formació i desenvolupament professional docent basat en l'aprenentatge entre iguals i en xarxa, promoguda pel Departament d'Educació, dins el seu pla de formació permanent.
La Xarxa Cb està formada per equips docents de centres d'educació infantil, primària, secundària i batxillerat que volen iniciar, mantenir o consolidar processos de reflexió-acció en equip i en xarxa per transformar l'escola en un espai que afavoreixi l'aprenentatge i ajudi els docents a millorar el seu desenvolupament professional i als centres a constituir-se en organitzacions que aprenen.
Actualment està formada per més de 700 centres, tant de primària com de secundària, organitzats en xarxes territorials, i implica més de 10.000 docents.
Aquest document proporciona la base conceptual del model de professionalització docent de la Xarxa Cb.
Fa palesa el concepte de la innovació com a transformació, la visió del lideratge compartit i l'estructura organitzativa de base col·laborativa entre iguals i en xarxa, que facilita el desenvolupament professional individual i col·lectiu, així com la sostenibilitat i la transferència dels processos de transformació.
El document L'escola que volem parteix de l'experiència acumulada de la Xarxa Cb, i també de les converses que hem mantingut al voltant de les experiències compartides durant el període excepcional que hem viscut a escoles i instituts pel confinament.
Us compartim algunes idees que poden ajudar a la reflexió pedagògica per repensar, reforçar i definir les prioritats d'un centre educatiu.
Els docents de la Xarxa CB expliquen com han començat processos de transformació als centres:
L'Orientació Educativa guia el treball professional i d'equip del professorat al servei de l'èxit escolar de l'alumne.
El plantejament competencial del currículum és el marc natural de la funció orientadora.
Una aula i un centre ric en aprenentatge competencial reuneix les condicions per a la integració de l'orientació en el procés d'escolarització de l'alumne.
L'escola i l'institut ha de continuar creixent vers aquesta mirada orientadora de l'acció educativa a partir d'uns processos professionals de formació interna.
L'Escola Rural, l'escola de les tres "P": Petita, de Poble i Pública, és una escola arrelada al territori, que dóna vida al municipi, que a vegades n'és el pal de paller i/o dinamitzadora d'una part de la vida que el poble genera, que aglutina activitats, persones, i que és motiu de trobada i aprenentatge (Secretariat d'Escola Rural de Catalunya).
Futurs Emprenedors Rurals és un projecte de cooperació multilingüe que arriba a 28 escoles del món rural de tot Catalunya, per fomentar les vocacions emprenedores entre l'alumnat de 5è i 6è curs d'Educació Primària.
Infografies i vídeos de Fundació del Món Rural per aprofundir en el coneixement del medi natural.
Adreçats a la gestió forestal, l'adobat orgànic i la caça.
L'avaluació del Pla educatiu d'entorn l'entenem com un procés necessari per a la millora permanent i que forma part del propi desenvolupament del projecte.
És un procés amb caràcter cíclic i constant que evoluciona a partir de la reflexió sobre els resultats de les actuacions, els processos realitzats i l'assoliment dels objectius.
Un procés d'avaluació requereix, en el seu desenvolupament, dos punts de vista complementaris: l'intern i l'extern.
L'avaluació interna estarà formada per l'avaluació inicial, la memòria anual, l'avaluació de procés al cap de tres anys i una última avaluació final o d'impacte al cap de sis anys.
Ha de detectar les necessitats educatives i socials que hi ha al municipi en el moment que s'inicia el Pla educatiu d'entorn.
Disposa d'un instrumental analític (indicadors) construït sobre els objectius dels plans educatius d'entorn que permet realitzar, mitjançant una actualització periòdica (inici, mig i final del PEE), avaluacions progressives de la implementació dels corresponents programes d'actuacions del Pla educatiu d'entorn.
Els resultats d'aquesta avaluació serviran com a referent per a l'avaluació de procés i l'avaluació final o d'impacte
Es fa en finalitzar cada curs escolar per reflexionar sobre el funcionament del Pla educatiu d'entorn, comprovar el grau d'assoliment dels objectius planificats i plantejar propostes de millora sobre les quals es planificarà el Projecte d'actuacions del curs següent.
Aquesta memòria anual ha de ser aprovada per la Comissió representativa-institucional.
Aquesta eina, prevista per a la meitat del conveni del Pla educatiu d'entorn, vol ser un moment de reflexió compartit i participat per tal de fer els canvis necessaris en el rumb del Pla de manera que s'assoleixin al màxim els seus objectius.
És a dir, es pretén reflexionar des d'una perspectiva que tingui en compte el passat, el present i el futur a partir d'una visió retroactiva -què vam fer?, què hauríem d'haver fet?-, d'una visió interactiva -què estem fent?- i d'una visió proactiva -què farem?-
Aquesta avaluació ha de permetre comparar els impactes i canvis tant a nivell substantiu, com relacional i cultural del projecte.
Com, de quina manera i fins a quin punt la realitat educativa de la zona d'influència del Pla educatiu d'entorn ha estat transformada.Aquesta avaluació té dues finalitats:
Els Plans educatius d'entorn es conceben com un procés social i comunitari que es construeix des de la transparència i el coneixement compartit.
Alhora, aquesta perspectiva de transparència, quan es planteja en un context de recursos públics aportats tant per la Generalitat com pels ajuntaments, remet a una necessària rendició de comptes que estableix, clarament, de quina forma s'han emprat aquests recursos.
En aquest sentit, el Departament d'Ensenyament afavorirà el desenvolupament d'avaluacions externes.
Recull de documents com el document marc i els documents (models) de suport per al desenvolupament del Servei Comunitari.
Alguns d'aquests models, com l'autorització parental per a la realització de la prestació de Servei Comunitari, es proposen com a orientació perquè els centres educatius puguin redactar els seus propis documents.
Presentació dels objectius i els àmbits on es pot dur a terme el projecte un projecte de Servei Comunitari.
L'Institut Manuel de Montsuar de Lleida ens presenta l'organització del seu centre per tal de dur a terme diferents projectes.
Agents del territori presenten els objectius, funcions, organització i les avantatges que aporta la Comissió per a dur a terme projectes de Servei Comunitari.
Accés a la formació d'orientació educativa
Amb el nom de L'orientació educativa, nucli d'aula, d'aprenentatge i d'acompanyament la Direcció General d'Educació Secundària Obligatòria i Batxillerat està duent a terme una formació per tot el territori.
Durant el primer trimestre han participat equips de centres educatius dels ST de Lleida, Girona i Maresme-Vallès oriental.
Un total de 90 professionals han format part, durant dos mesos, d'aquesta activitat que té com a objectius principals proporcionar als centres la visió pedagògica global, integradora i d'equip de l'orientació educativa; així com la creació d'un grup impulsor que, juntament amb l'equip directiu, dinamitzi l'orientació educativa i la converteixi en eix vertebrador del Projecte Educatiu de Centre.
Aquesta formació contempla un altre objectiu que és el de planificar la transferència del curs als centres a partir d'un lideratge de les direccions i de l'equip impulsor.
Per aquest motiu, els centres participants, tutoritzats per les persones formadores, estan dissenyant un pla d'acció de millora de l'orientació educativa en el seu centre.
El mes de gener ha començat el segon torn formatiu als ST de Catalunya Central, Terres de l'Ebre i Barcelona Comarques.
L'últim trimestre s'incorporen els centres que pertanyen al Consorci d'Educació de Barcelona, els dels ST del Baix Llobregat, Vallès Occidental i Tarragona.
Aquests ensenyaments permeten desenvolupar les capacitats que possibiliten exercir professionalment en diversos camps dels àmbits artístics: art dramàtic, conservació i restauració de béns culturals, dansa, disseny i música.
Tenen una durada de quatre cursos i en finalitzar-los s'obté títol superior corresponent, equivalent a grau universitari a tots els efectes.
Del 7 de març al 2 de juny de 2019 té lloc a la Casa de l'Aigua de Barcelona l'exposició temporal organitzada pels estudiants de 3r curs en el marc de l'assignatura de Museologia impartida per la professora Eva M. López.
Descàrrega, tant en català com en castellà i a text complet, de tots els articles publicats a la revista Unicum, des del número 0 (any 2001) fins al número 12 (any 2013)
Els canvis a la nostra societat són cada vegada més ràpids i vertiginosos.
És per aquest motiu que els ciutadans han de formar-se per adaptar-se i participar de forma activa en els nous reptes; accedir a diferents llocs (de treball, socials...) en igualtat d'oportunitats; intervenir des del món més local per poder fer canvis més globals; i mantenir la pròpia autonomia davant l'excessiva informació que ens arriba.
Aquesta nova ecologia de l'educació requereix que el procés d'aprenentatge no se centri exclusivament en els moments inicials de la vida dels individus i adquireixi aquesta dimensió permanent, al llarg de la vida.
I també exigeix de corresponsabilitat i compromís dels diferents agents educatius que hi intervenen.
En el marc estratègic de cooperació europea en educació i formació, ET2020, la Unió Europea dóna suport al concepte d'aprenentatge al llarg de la vida coordinant la cooperació entre els Estats membres sobre formació.
Per altra banda, la LEC estableix als articles 69, 70 i 71 del Capítol IV en el Títol V que l'educació al llarg de la vida té per finalitat fer efectiu el dret a l'educació en qualsevol etapa de la vida.
La coeducació és l'acció educativa fonamentada en el reconeixement de les potencialitats i individualitats de tot l'alumnat, independentment del seu sexe potenciant així la igualtat real d'oportunitats.
La igualtat de gènere fa referència a la necessitat de corregir les discriminacions i valorar les diferències enriquidores dels dos sexes.
La coeducació proporciona tant a l'alumnat, com al professorat i a tota la comunitat educativa, estratègies que poden modificar les relacions de poder, d'abús i de limitacions estereotipades per a cada gènere, esdevenint veritables agents de transformació.
Una bona acció coeducadora tant a nivell de centre, com d'aula i entorn és fonamental per prevenir la violència masclista i LGTBIfòbica, per reduir conductes de risc i per facilitar la detecció prematura de relacions abusives.
Materials formatius del Departament d'Educació elaborats per Tamaia Viure Sense violència, adreçats al professorat i al professional d'atenció educativa i de suport a la docència.
Els objectius d'aquests materials són donar a conèixer el marc conceptual i legal de la violència masclista, facilitar-ne la detecció i dotar d'eines per la prevenció, detecció i intervenció per al seu abordatge en l'àmbit educatiu.
Decret 150/2017, de l'atenció educativa a l'alumnat en el marc d'un sistema educatiu inclusiu regula l'atenció educativa de tot l'alumnat, en totes les etapes educatives, fins la transició a la vida adulta.
"Implica continuar un procés iniciat fa dècades, per avançar des de la corresponsabilitat cap a un repte comú: uns entorns educatius que, tenint en compte la diversitat de les persones i la complexitat social, ofereixin expectatives d'èxit a tots els alumnes en el marc d'un sistema inclusiu" (Preàmbul).
El Departament d'Educació considera la innovació com un dels motors de canvi del sistema educatiu i un element important per millorar-ne la qualitat i la progressiva adequació als reptes que l'evolució social planteja.
Una educació innovadora és aquella que incideix en allò que s'ensenya i en com s'aprèn, que prioritza el gust per aprendre, l'estímul a pensar i l'esforç per entendre i que ajuda a despertar el sentit crític de l'alumnat i del professorat.
Les finalitats bàsiques de qualsevol innovació han de ser millorar l'èxit escolar de tot l'alumnat, i promoure l'esforç de tots per aconseguir l'excel·lència educativa.
El Pla d'Acció: centre educatius en línia s'inicia en ple confinament per oferir suport a les necessitats dels centres en un context d'educació en línia.
Durant el curs 2020-2021, el pla segueix amb noves accions amb l'objectiu d'impulsar els processos d'educació híbrida a través de la formació docent, l'oferta de recursos educatius digitals i la promoció de xarxes entre els agents educatius.
El Pla d'Acció: centres educatius en línia 20-21 ofereix eines, recursos i estratègies als centres, als docents i a les famílies per dur a terme els processos de transformació en l'educació híbrida.
El pla contempla 3 eixos d'acció:
Model organitzacional i de gestió, té l'objectiu d'identificar, impulsar i compartir nous models d'organització que, adaptables als diferents escenaris i a la realitat de cada centre, permetin l'èxit educatiu de tot l'alumnat.
Metodologies innovadores, per seguir impulsant l'aprenentatge competencial fent ús d'entorns virtuals d'aprenentatge i d'eines i recursos digitals.
Xarxa i ecosistema de la innovació, vol impulsar les xarxes entre centres i amb l'entorn, per propiciar intercanvis d'experiències i desenvolupar activitats dins i fora dels centres.
El Pla d'acció: centres educatius en línia (19/03/20), es crea el dia que es tanquen les escoles a causa de la Covid-19, amb la necessitat de ser un pla flexible i ampliable per respondre a les necessitats d'un context canviant i oferir suport als centres.
En el marc del pla es descriuen cinc línies d'acció:
Impuls a l'aprenentatge en línia mitjançant l'ús d'entorns virtuals d'aprenentatge per part dels centres educatius PORTAL EIX.
Reforç de la comunicació dels centres amb la comunitat educativa PORTAL NODES.
Activació d'un pla intensiu de formació del professorat i acompanyament als centres PORTAL ODISSEA, on es porten a terme un seguit d'accions formatives i el professorat comparteix les seves experiències.
Orientacions per a l'educació digital amb la publicació dels següents materials:
Recull d'orientacions als centres (27/4/20), i s'ofereix la següent llista de consideracions:
L'ESCRBC prepara personal qualificat professionalment, competitiu i capaç de realitzar de forma argumentada intervencions complexes de conservació -restauració, servint-se de tota documentació i informació.
Centre públic creat, el 2010 per impartir els estudis de disseny corresponents al Primer Cicle de l'Espai Europeu d'Educació Superior (EEES).
Els seus estudis combinen una base formativa transversal amb la especialització.
Títol superior en disseny: gràfic, interiors, moda i producte.
L'ESDAP té 7 seus, ubicades en les escoles d'Art i Superiors de Disseny de la Generalitat de Catalunya: EASD Pau Gargallo, EASD Llotja, EASD Deià, EASD Serra i Abella, EASD Olot, EASD Ondara i EASD Vic.
Un mateix pla d'estudis i una oferta pública distribuïda en el territori català.
Únic centre oficial d'iniciativa pública que imparteix a Catalunya el Títol superior de música, en el marc de la nova ordenació dels ensenyaments artístics i la seva inserció en l'Espai Europeu de l'Educació Superior.
El CSD és una escola pública, oberta a totes les opcions estètiques i estils que configuren el complex panorama artístic de la dansa actual.
L'ESAD és un centre formatiu d'estudis superiors en art dramàtic, de caràcter públic, que valora i estimula la reflexió i la recerca, així com el compromís artístic i la llibertat de pensament i creació.
Fundat el 1837, imparteix estudis superiors de música des de 1944.
Actualment ofereix titulacions en Interpretació clàssica, jazz i flamenc, Pedagogia, Composició, Direcció, Producció i Gestió.
L'objectiu del centre és l'excel¿lència artística amb un programa eminentment pràctic que prepara els estudiants per a desenvolupar la seva professió en un món musical exigent i global.
Escola autoritzada pel Departament d'Ensenyament de la Generalitat de Catalunya que va iniciar les seves activitats l'any 1979.
El Programa d'Estudis es divideix en tres nivells: Elemental, Mig i de Perfeccionament.
Ofereix les especialitzacions d'instrumentista (jazz, rock, latin o flamenc) i arranjador/compositor.
Imparteix els estudis del títol superior en disseny en les especialitats de disseny de moda i disseny gràfic.
Des de 1966 opera en la formació de disciplines del Disseny, la Moda, les Arts Visuals, la Comunicació i el Management a les seus a Milà, Roma, Torí, Venècia, Madrid, Barcelona, São Paulo i Rio de Janeiro.
La seu de Barcelona ofereix Titols Superiors en Disseny de Producte, Interiors, Moda i Gràfic, a més de titulacions pròpies.
Escola Superior d'Art Dramàtic especialitzada en la formació d'actors, directors i dramaturgs, connectada a les darreres tendències de l'escena catalana i al món professional.
Imparteix el Títol Superior d'art dramàtic en les especialitats d'interpretació i direcció.
Escola autoritzada pel Departament d'Ensenyament de la Generalitat de Catalunya.
Ofereix el títol superior de música en les especialitats d'Interpretació, Pedagogia i Sonologia en l'àmbit del rock, les músiques urbanes i les noves tendències.
Internivells: Educació Infantil-Primària-Secundària
Dia: 10 de juny de 2015 de 16:45h a 19:45h
Lloc: Institut Català de les Dones (ICD) Pl.
- 17,00 h Presentació institucional a càrrec del Departament d'Ensenyament i l'Institut Català de les Dones
- 17,15 h Presentació de l'experiència del projecte d'elaboració del Quadern coeducatiu adreçat al professorat del Cicle Formatiu de grau superior en educació infantil i el seu pilotatge en 2 centres educatius). (elaborat per l'Intitut Català de les Dones, Departament d'Ensenyament i l'Associació Candela).
Ponents: Pilar Nus, Assessora tècnica docent i Edurne Jiménez Pérez, tècnica de projectes de l' Associació Candela.
- 17,35 h Conferència: La coeducació i la gestió de la diversitat a les aules Ponent: Sara Carro especialista en coeducació, diversitat i projectes prevenció violències de gènere, de la cooperativa Fil a l'agulla.
-18,35 h Taula rodona d'experiències coeducatives:
19,15 h Animació basada en gènere per part de l'alumnat de cicles formatius de la família professional de Serveis socioculturals i a la comunitat
Organització: Subdirecció General d'Innovació, Formació i Orientació
El Departament d'Ensenyament conjuntament amb l'Institut Català de les Dones ha organitzat, per tercer any consecutiu, una Jornada en motiu del Dia Internacional de l'Educació no Sexista.
La jornada va tenir lloc el passat 11 de juny a la seu de l'Institut Català de les Dones.
Els temes centrals que es van tractar van ser: